CELEX: 32017D2437
Language: sk
Date: 2017-12-18 00:00:00
Title: Vykonávacie rozhodnutie Rady (EÚ) 2017/2437 z 18. decembra 2017 o obnovení funkčného obdobia predsedu Jednotnej rady pre riešenie krízových situácií

23.12.2017   
            
            
               SK
            
            
               Úradný vestník Európskej únie
            
            
               L 344/38
            
         VYKONÁVACIE ROZHODNUTIE RADY (EÚ) 2017/2437
   z 18. decembra 2017
   o obnovení funkčného obdobia predsedu Jednotnej rady pre riešenie krízových situácií
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010 (1), a najmä na jeho článok 56 ods. 6,
   so zreteľom na návrh Európskej komisie,
   keďže:
   
               (1)
            
            
               Nariadenie (EÚ) č. 806/2014 nadobudlo účinnosť 19. augusta 2014.
            
         
               (2)
            
            
               Rada 19. decembra 2014 prijala vykonávacie rozhodnutie 2014/943/EÚ (2), ktorým v súlade s článkom 56 ods. 6 nariadenia (EÚ) č. 806/2014 vymenovala prvého predsedu Jednotnej rady, jej podpredsedu a štyroch ďalších členov Jednotnej rady na plný úväzok.
            
         
               (3)
            
            
               Podľa článku 56 ods. 7 nariadenia (EÚ) č. 806/2014 je funkčné obdobie prvého predsedu Jednotnej rady vymenovaného po nadobudnutí účinnosti uvedeného nariadenia tri roky s možnosťou obnoviť ho raz na obdobie piatich rokov.
            
         
               (4)
            
            
               Komisia 29. novembra 2017 predložila Európskemu parlamentu návrh na obnovenie funkčného obdobia pani Elke KÖNIGOVEJ, prvej predsedníčky Jednotnej rady pre riešenie krízových situácií, na obdobie piatich rokov od 23. decembra 2017. Európsky parlament tento návrh schválil 12. decembra 2017,
            
         PRIJALA TOTO ROZHODNUTIE:
   Článok 1
   Funkčné obdobie pani Elke KÖNIGOVEJ, predsedníčky Jednotnej rady pre riešenie krízových situácií, sa týmto predlžuje na obdobie piatich rokov od 23. decembra 2017.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 18. decembra 2017
      
         
            Za Radu
         
         
            predsedníčka
         
         K. SIMSON
      
   
   
      (1)  Ú. v. EÚ L 225, 30.7.2014, s. 1.
   
      (2)  Vykonávacie rozhodnutie Rady 2014/943/EÚ z 19. decembra 2014 o vymenovaní predsedu, podpredsedu a ostatných členov Jednotnej rady pre riešenie krízových situácií na plný úväzok (Ú. v. EÚ L 367, 23.12.2014, s. 97).